Diari Oficial de la Generalitat Valenciana


Sumari del DOGV 7991, del 02-03-2017 (2017/1482)

RESOLUCIÓ de 28 de juliol de 2016, de la Direcció General d'Indústria i Energia, per la qual s'atorga autorització administrativa prèvia per a la modificació i ampliació de part de les instal·lacions de distribució d'energia elèctrica del parc de 20 kV de la subestació transformadora de 220/132/66/20 kV, denominada ST Alzira, de titularitat d'Iberdrola Distribución Eléctrica, SA Unipersonal, ubicada al terme municipal d'Alzira, província de València, i autorització administrativa de construcció del projecte tècnic d'execució de la referida modificació i ampliació. Expedient ATRCCT/2015/2/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/1482


Data del document
:   28-07-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Alzira

RESOLUCIÓ de 28 de juliol de 2016, de la Direcció General d'Indústria i Energia, per la qual s'atorga autorització administrativa prèvia per a la modificació i ampliació de part de les instal·lacions de distribució d'energia elèctrica del parc de 20 kV de la subestació transformadora de 220/132/66/20 kV, denominada ST Alzira, de titularitat d'Iberdrola Distribución Eléctrica, SA Unipersonal, ubicada al terme municipal d'Alzira, província de València, i autorització administrativa de construcció del projecte tècnic d'execució de la referida modificació i ampliació. Expedient ATRCCT/2015/2/46.  
 [2017/1482]  
Antecedents de fet  
Amb data 13 d'agost de 2015, Iberdrola Distribución Eléctrica, SA Unipersonal, a través de representant degudament acreditat, va presentar davant del llavors Servei Territorial d'Energia de València, imprés normalitzat en què sol·licitava:  
- Autorització administrativa prèvia per a la modificació i ampliació, per remodelació de part de les instal·lacions de distribució d'energia elèctrica del parc de 20 kV de la subestació transformadora de 220/132/66/20 kV, denominada ST Alzira, en el terme municipal d'Alzira.  
- Autorització administrativa de construcció per a la instal·lació a construir (anteriorment denominada aprovació del projecte tècnic).  
Junt amb l'escrit de presentació d'aquestes peticions s'acompanya la documentació següent:  
- Projecte tècnic per a l'execució de les instal·lacions esmentades, firmat per tècnic titulat competent, acompanyat de declaració responsable d'aquest de data 29 de juliol de 2015.  
- Separates tècniques, en suport digital, per a l'obtenció dels condicionats tècnics de l'Ajuntament d'Alzira, i del Servei Territorial d'Urbanisme.  
Posteriorment, el 21 d'abril de 2016, Iberdrola Distribución Eléctrica, SA Unipersonal, va presentar còpia de l'informe de data 12 d'abril de 2016 (expedient 38/7104-JBT), de la Direcció General de Medi Natural i d'Avaluació Ambiental, en què es resol no sotmetre a avaluació d'impacte ambiental el projecte de modificació i ampliació de la subestació 220/132/66/20 kV ST Alzira per a la renovació dels mòduls 1 i 2 del sistema de 20 kV.  
El procediment administratiu corresponent a aquestes sol·licituds ha sigut tramitat amb l'expedient de referència ATRCCT/2015/2/46, incoat a aquest efecte pel Servei Territorial d'Indústria i Energia de València.  
  
Les instal·lacions de distribució d'energia elèctrica per a les quals se sol·licita autorització de modificació i ampliació s'executarà en el terme municipal d'Alzira (València), concretament a l'interior de la subestació transformadora existent ST Alzira, propietat de Iberdrola Distribución Eléctrica, SA Unipersonal.  
Consta com a primer antecedent de la subestació, Resolució de data 5 de gener de 1959 de la Direcció General d'Indústria del Ministeri d'Indústria, per la qual s'autoritza la instal·lació de la nova ST Alzira, així com la respectiva acta d'inspecció de data 7 de novembre de 1960 i autorització de funcionament de data 17 de desembre de 1960, emesa per la llavors Delegació d'Indústria de València.  
  
Després de posteriors ampliacions i modificacions, consta en l'expedient còpia de les autoritzacions administratives preceptives de les instal·lacions que són objecte d'aquesta modificació i ampliació (renovació del parc de 20 kV), és a dir: Resolució de 27 de desembre de 1991, de la Direcció General d'Indústria i Energia, per la qual s'autoritza l'ampliació i modificació de l'estació transformadora de 220/132/66/20/11 kV a Alzira, així com acta d'inspecció i autorització d'enganxada de data 14 de setembre de 1992, emesa pel Servei Territorial d'Indústria i Energia de València.  
Actualment, Iberdrola Distribución Eléctrica, SA Unipersonal es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme, https://oficinavirtual.mityc.es/eee/indiceCalidad/distribuidores.aspx, inscripció per a la qual és necessari acreditar el compliment de les capacitats esmentades en els articles 37 i 121.3 del Reial decret 1955/2000, d'1 de desembre.  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en el Diari Oficial de la Generalitat Valenciana, del 21 de març de 2016, (DOCV 7745).  
  
D'acord amb la documentació que hi ha en l'expedient, no han sigut presentades al·legacions.  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, es va remetre separata d'aquest, referida a la corresponent part de la instal·lació, a les següents administracions, organismes i empreses de servei públic o d'interés general, els béns o drets de les quals a càrrec seu, puguen ser afectats per, amb el resultat que, en síntesi, es detalla:  
- Ajuntament d'Alzira. No consta en l'expedient resposta a l'informe sol·licitat amb data notificació de 17 de març de 2016.  
- Servei Territorial d'Urbanisme. No consta en l'expedient resposta a l'informe sol·licitat amb data notificació de 5 d'abril de 2016.  
  
Consta en l'expedient, còpia de l'informe relatiu a la modificació del sistema de 20 kV en la ST Alzira, de data 12 d'abril de 2016, formulat per la Direcció General de Gestió del Medi Natural i d'Avaluació Ambiental, de la Conselleria d'Agricultura, Medi Ambient, Canvi Climàtic i Desenvolupament Rural (expedient 38/1237-MJA), en què es resol no sotmetre a avaluació d'impacte ambiental el projecte mencionat, per no requerir-ho d'acord amb la Llei 21/2013, de 9 de desembre, i la Llei 2/1989, de 3 de març.  
La necessitat de la instal·lació sol·licitada es fonamenta a renovar el parc del sistema de 20 kV existent, que per la seua antiguitat ha assolit la seua vida útil assignada. Les noves cel·les permeten instal·lar tecnologia GIS, major fiabilitat i qualitat del subministrament, així com una reducció de riscos en les tasques d'explotació i manteniment.  
Ha de considerar-se que la instal·lació de distribució sol·licitada no genera incidències negatives en el Sistema, ja que es tracta una modificació duta a terme en el parc de 20 kV d'interior de la xarxa de distribució de la ST Alzira. Aquesta subestació permet un suport a la distribució i demanda de grans consumidors i compleix una funció en el sistema de tipus «Connexió», per facilitar l'enllaç amb la xarxa de transport dels consumidors.  
Consta en l'expedient informe favorable del Servei Territorial d'Indústria i Energia de València, òrgan encarregat de la instrucció de l'expedient ATRCCT/2015/2/46, i proposta de resolució del Servei d'Energia i de la Subdirecció General d'Energia i Mines adscrites a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, per estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.  
  
D'acord amb l'article 38.2 de la Llei 24/2013, de 26 de desembre, la instal·lació elèctrica objecte de sol·licitud constitueix part de la xarxa de distribució elèctrica.  
D'acord amb el que disposa l'article 53 de la Llei 24/2013, de 26 de desembre, del sector elèctric, els articles 37 i 131 del Reial decret 1955/2000, d'1 de desembre, i l'article 8 del Decret 88/2005, de 29 d'abril, els sol·licitants d'autoritzacions d'instal·lacions de distribució d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten, tot això sense perjudici del que preveu aquest últim en relació amb l'exempció d'acreditació d'aquestes capacitats que potestativament puga atorgar l'Administració per als que exercisquen l'activitat.  
D'acord amb els articles 39 i 53 de la Llei 24/2013, de 26 de desembre, del sector elèctric, i l'article 7.1.a) i b) del Decret 88/2005, de 29 d'abril, la construcció d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció (d'acord amb la nova terminologia introduïda per l'esmentada Llei 24/2013).  
De conformitat amb l'article 7 de la Llei 21/2013, de 9 de desembre, d'avaluació ambiental, i la Llei 2/1989, de 3 de març, de la Generalitat Valenciana, D'impacte ambiental, la instal·lació objecte del present procediment no constitueix un projecte sotmés a avaluació d'impacte ambiental.  
D'acord amb l'incís a de l'article 3 del Decret 88/2005, de 29 d'abril, la instal·lació està classificada dins del grup primer, per estar emplaçada dins d'una subestació de transformació amb tensió en algun dels seus costats igual o superior a 36 kV.  
Per a les sol·licituds d'autorització administrativa prèvia i de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A de l'article 5 del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que aquesta no genera incidències negatives en el sistema.  
De conformitat amb el que estableix l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
  
Tenint en compte l'anterior, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa prèvia per a la modificació i ampliació de part de les instal·lacions de distribució d'energia elèctrica del parc de 20 kV de la subestació transformadora de 220/132/66/20 kV, denominada ST Alzira, de titularitat d'Iberdrola Distribución Eléctrica, SA Unipersonal, situada en el polígon 34, parcel·la 221, del terme municipal d'Alzira, província de València, que s'indiquen a continuació:  
  
- Desmuntatge dels mòduls de cel·les 1 i 2 d'aïllament d'aire del parc de 20 kV, situats en l'interior de l'edifici 1, i compost per:  
Mòdul 1: sistema de doble barra (DB) que compta amb 13 posicions:  
· Nou (9) posicions de línia amb interruptor.  
· Una (1) posició de transformador T-1 amb interruptor i amb mesura de tensió.  
· Una (1) posició de serveis auxiliars (SA).  
· Una (1) posició de bateria de condensadors amb interruptor.  
· Una (1) posició d'enllaç de barres amb interruptor.  
El mòdul compta, per a cada embarrat amb una unió amb mòdul 3, que no suposa posició elèctrica, ja que la funció elèctrica de partició i unió es comptabilitza en el mòdul 3.  
Mòdul 2: sistema de doble barra (DB) que compta amb 10 posicions:  
· Sis (6) posicions de Línia amb interruptor.  
· Una (1) posició de transformador T-4 amb interruptor i amb mesura de tensió.  
· Una (1) posició de serveis auxiliars i bateria de condensadors amb interruptor.  
· Una (1) posició d'enllaç de barres amb interruptor.  
· Una (1) posició d'adaptació del mòdul 2 amb el mòdul 1, amb interruptor en el mòdul 2.  
El mòdul compta, per a cada embarrat amb una unió amb mòdul 3, que no suposa posició elèctrica, ja que la funció elèctrica de partició i unió es comptabilitza en el mòdul 3.  
- Instal·lació de dos nous mòduls de cel·les (mòdul 1 i mòdul 2), amb aïllament en SF6, situats en l'edifici 1. Els nous mòduls queden amb les característiques següents:  
Mòdul 1: sistema de doble barra (DB) que compta amb 17 posicions:  
· Huit (8) posicions de línia amb interruptor.  
· Una (1) posició de transformador de potència amb interruptor per al T1.  
· Una (1) posició de serveis auxiliars per al TSA1.  
· Una (1) posició de mesura de tensió per a les barres 1A.  
· Una (1) posició de mesura de tensió per a les barres 1B.  
· Una (1) posició d'enllaç de barres amb interruptor.  
· Dos (2) posicions, una per cada barra, d'unió amb el mòdul 3, que no suposa posició elèctrica, ja que la funció elèctrica partició i unió es comptabilitza en el mòdul 3.  
· Dos (2) posicions de partició + unió, una per cada barra, de mòdul 1 a mòdul 2, amb interruptor en mòdul 1. Les posicions de partició i unió de barres mencionades conformen en conjunt una única posició de partició de barres com a funció elèctrica.  
Mòdul 2: sistema de doble barra (DB) que compta amb 15 posicions:  
· Huit (8) posicions de línia amb interruptor.  
· Una (1) posició de transformador de potència amb interruptor per al T4.  
· Una (1) posició de serveis auxiliars per al TSA2  
· Una (1) posició de mesura de tensió per a les barres 2A.  
· Una (1) posició de mesura de tensió per a les barres 2B.  
· Una (1) posició d'enllaç de barres amb interruptor.  
· Dos (2) posicions, una per cada barra, d'unió amb el mòdul 1, que no suposa posició elèctrica, ja que la funció elèctrica partició i unió es comptabilitza en el mòdul 1.  
- Renovació del sistema de control i comunicació d'ambdós mòduls per a una gestió telecomandada d'aquests.  
- Estesa de nous cables de mitjana tensió entre l'eixida d'MT dels transformadors de potència-T-1 i T-4 i la seua corresponent cel·la de SF6 a instal·lar, realitzat amb cable d'aïllament sec tipus HEPRZ1 12/20 kV 1x400 mm², amb tres ternes per fase entre el transformador T-1 i el mòdul 1, i dos ternes per fase entre el transformador T-4 i el mòdul 2; així com entre els transformadors de serveis auxiliars i la corresponent cel·la de serveis auxiliars, amb cable d'aïllament sec tipus HEPRZ1 12/20 kV 1x150 mm², amb un cable per fase. Connectat de nou conductor nu amb protecció avifauna a l'eixida de MT dels transformadors de potència.  
- Renovació i instal·lació de servicis auxiliars: enllumenat, força, sistemes contra incendis, ventilació i climatització.  
El pressupost total del projecte de modificació i ampliació de la instal·lació objecte d'aquesta autorització és d'un milió dos-cents trenta-un mil huit-cents noranta-huit euros amb setanta-set cèntims d'euro (1.231.898,77 ?).  
De conformitat amb l'últim paràgraf de l'article 53.6 de la Llei 24/2013, de 26 de desembre, del sector elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part d'Iberdrola Distribución Eléctrica, SA Unipersonal, d'acord amb altres disposicions que resulten aplicables, i en especial les relatives a l'ordenació del territori i al medi ambient.  
El titular d'aquesta autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del sector elèctric i el seu desplegament reglamentari. En tot cas, Iberdrola Distribución Eléctrica, SA Unipersonal haurà d'observar els preceptes, les mesures i les condicions que s'establisquen en la legislació aplicable en cada moment a l'activitat de distribució d'energia elèctrica.  
  
L'incompliment de les condicions i requisits establits en aquesta autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció del projecte tècnic d'execució, redactat per tècnic titulat competent, acompanyat de declaració responsable d'aquest de data 29 de juliol de 2015, presentat per a la construcció de la instal·lació de modificació i ampliació descrita en el punt primer d'aquesta resolució, que habilita Iberdrola Distribución Eléctrica, SA Unipersonal, a la construcció de la instal·lació interessada complint els requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per aquesta instal·lació i que han sigut acceptats pel seu titular. En cas que siga necessari introduir modificacions respecte de la documentació presentada i aprovada, el titular de la present resolució haurà de sol·licitar prèviament a aquesta direcció general l'aprovació corresponent.  
  
2. La instal·lació a executar complirà, en tot cas, el que estableix el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de 10 mesos des de l'endemà de la notificació. No obstant això, amb anterioritat a la seua finalització, podrà sol·licitar-se una ampliació concreta del termini per mitjà de sol·licitud motivada davant d'aquest òrgan directiu, acompanyant a aquest efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a aquesta direcció general com al Servei Territorial d'Indústria i Energia de València.  
5. Així mateix, el titular d'aquesta resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjudici del que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta direcció general o del Servei Territorial d'Indústria i Energia podran realitzar les comprovacions i les proves que consideren necessàries durant les obres i quan finalitzen aquestes en relació amb la seua adequació a la documentació tècnica presentada i al compliment de la legislació vigent i de les condicions d'aquesta resolució.  
7. Una vegada finalitzades les obres de construcció de la instal·lació, Iberdrola Distribución Eléctrica, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia de València als efectes de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb aquesta comunicació s'acompanyarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no vinga visat pel corresponent col·legi professional, s'acompanyarà de l'oportuna declaració responsable conforme allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Generalitat Valenciana número 6389, de data 3 de novembre de 2010.  
8. Una vegada atorgada l'autorització d'explotació de la instal·lació interessada en aquest procediment, en el termini màxim de 10 dies, el Servei Territorial d'Indústria i Energia de València ho comunicarà a aquesta direcció general.  
9. Aquesta direcció general, amb el tràmit previ del procediment oportú, deixarà sense efecte aquesta aprovació en qualsevol moment en què observe l'incompliment o inobservança de les condicions imposades.  
  
Tercer  
Ordenar:  
- La publicació de la present resolució en el Diari Oficial de la Generaltat Valenciana.  
- La notificació de la present resolució a Iberdrola Distribución Eléctrica, SA Unipersonal, a totes les administracions o organismes públics i empreses de serveis públics o serveis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució.  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell, de la Generalitat pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Se significa que la mencionada publicació es realitzarà, a més, als efectes de notificació de la present resolució als interessats que siguen desconeguts, dels qui s'ignore el seu lloc o domicili de la notificació o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
Contra aquesta resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'aquesta conselleria en el termini d'un mes, comptat des de l'endemà de la seua notificació, d'acord amb el que estableix l'article 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
València, 28 de juliol de 2016.- La directora general d'Indústria i Energia: Júlia Company Sanus.